কান্ডনগর, ধুনট, বগুড়া ৭ মে শুক্রবার : অদ্য সকাল সাড়ে ৬-টায় কান্ডনগর নুরানী তালীমুল কুরআন হাফেযিয়া মাদরাসায় এক বিশেষ সোনামণি প্রশিক্ষণ অনুষ্ঠিত হয়। অত্র মাদরাসার শিক্ষক এবং বগুড়া যেলা আন্দোলন-এর প্রশিক্ষণ সম্পাদক ও ধুনট থানার সভাপতি হাফেয মুহাম্মাদ আবূ বকর ছিদ্দীক-এর সভাপতিত্বে অনুষ্ঠিত উক্ত প্রশিক্ষণে প্রধান অতিথি হিসাবে উপস্থিত ছিলেন সোনামণির সাবেক কেন্দ্রীয় পরিচালক শিহাবুদ্দীন আহমাদ। তিনি সংগঠন পরিচিতি, সাধারণ জ্ঞান ও দৈনন্দিন জীবনে ইসলামী বিধান প্রতিপালনের গুরুত্ব বিষয়ে আলোচনা পেশ করেন। অনুষ্ঠানে কুরআন তেলাওয়াত করে সোনামণি নাঈম বিল্লাহ ও ইসলামী জাগরণী পরিবেশন করে আব্দুল কাইয়ুম। অনুষ্ঠান পরিচালনা করেন রামনগর হাফেযিয়া মাদরাসার শিক্ষক হাফেয মুহাম্মাদ মুযযাম্মেল হক। প্রশিক্ষণ শেষে কান্ডনগর সোনামণি বালক শাখা গঠন করা হয়।